શનિવારે દિવ્ય ભાસ્કરનાં પત્રકાર આંખની હોસ્પિટલ સામેથી પસાર થઇ રહ્યાં હતા ત્યારે પગમાં સોજા સાથે ફૂટપાથ પર સૂતેલા દર્દી પર નજર પડતાં પૃચ્છા કરતાં સમગ્ર કિસ્સો બહાર આવ્યો હતો. મંદસૌરમાં મજુરી કરતાં 40 વર્ષીય રામચંદ્ર ભામ્ભીની બહેન શ્યામુબાઇ અને તેમનાં પુત્ર પ્રકાશચંદ્રએ જણાવ્યું હતું કે, મંદસૌરની સરકારી હોસ્પિટલનાં તબીબો એ મારા ભાઇની બંને કિડની ફેલ હોવાથી અસિવિલ જવા જણાવ્યું હતું. શનિવારે વહેલી સવારે સિવિલનાં ટ્રોમા સેન્ટરમાં આવ્યાં હતા. જયાં ડોકટરો કેસ કાઢીને કિડની હોસ્પિટલનાં ડોકટરો પાસે મોકલ્યાં જયાં ડોકટરે બંને કિડની ફેઇલ હોવાથી અહી તમારી સારવાર થશે નહીં, તેથી તમે પ્રાઇવેટ હોસ્પિટલમાં અથવા તો મંદસૌર જઇ સારવાર કરાવવાનું જણાવી કેસ પેપર લઇ લીધો હતો.